﻿ MODELE DE INTERACŢIUNE PUBLIC – PRIVAT  ÎN FURNIZAREA DE SERVICII DE ANGAJARE ALINA BĂDESCU CIPRIAN BĂDESCU mplementarea cu succes a unor modele de interacţiune public – privat în furnizarea de servicii reprezintă o I provocare pentru organizaţiile din zilele noastre. Avansul globalizării, concomitent cu o sporire a permeabilităţii frontierelor organizaţiilor determină o schimbare a proceselor generatoare de valoare adăugată. Astfel, procesele de producţie a bunurilor şi serviciilor, inclusiv a serviciilor de angajare, nu mai sunt circumscrise unei singure organizaţii, ci unor reţele de organizaţii interconectate. Aceste reţele descriu, astfel, noua arhitectură a proceselor organizaţionale, organizaţiile fiind noduri ale reţelei. Modelele de interacţiune public – privat în furnizarea de servicii de angajare nu reprezintă altceva decât exemple de regândire a proceselor generatoare a unor astfel de servicii. Implementarea acestor modele poate constitui un început de construcţie a unui nou proces interorganizaţional în sfera serviciilor de angajare, în care actori publici şi privaţi devin noduri ale unei noi reţele. Cuvinte-cheie: servicii de angajare, servicii publice de angajare, „pungi” ale deficitului de ocupare, colaborare externă, intercolaborare, modele de interacţiune public – privat, modelul australian, modelul britanic, puncte tari, puncte slabe. PREMISELE DEZVOLTĂRII UNUI SISTEM DE INTERACŢIUNE PUBLIC – PRIVAT Noile state membre ale Uniunii Europene se află, încă, într-un proces de consolidare a pieţii serviciilor de angajare. Adâncirea deficitelor ocupaţionale ca efect al migrării forţei de muncă concomitent cu nevoia recuperării unor decalaje salariale în interiorul Uniunii Europene menţin o situaţie de dezechilibru temporar la nivelul pieţei forţei de muncă.  Adresele de contact ale autorilor: Alina Bădescu, Centrul European de Studii în Probleme Etnice (CESPE), Calea 13 Septembrie, nr. 13, sector 5, 050711, Bucureşti, România, e-mail: badescu.alina@gmail.com; Ciprian Bădescu, Institutul de Cercetare a Calităţii Vieţii, Calea 13 Septembrie, nr. 13, sector 5, 050711, Bucureşti, România, e-mail: badescu.ciprian@gmail.com. CALITATEA VIEŢII, XIX, nr. 3–4, 2008, p. 328–338 2 MODELE DE INTERACŢIUNE PUBLIC – PRIVAT 329 În cazul României se conturează fenomenul de formare a aşa-numitelor „pungi (concentrări)” ale deficitului de ocupare, care „reunesc categorii de firme ce nu reuşesc să îşi ocupe posturile, în principal pentru că activează în regiuni/sectoare economice afectate de migraţia forţei de muncă spre zone mai 1 atractive” . Aceste „pungi” ale firmelor cu deficit de ocupare reprezintă zone cu potenţial de riscuri severe pe piaţa forţei de muncă. „Pungile” deficitului sunt efectul perpetuării dezechilibrelor între cerere şi ofertă pe piaţa muncii. Din acelaşi raport reiese că zona maximei concentrări a defictului de ocupare este „zona de sud-est” în care deficitul atinge un prag de peste 6%, cu mult peste media pe ţară 2 (în jur de 3,7%, conform datelor aceluiaşi raport) . Politicile ocupării în ţări precum România trebuie să creeze premisele favorabile diminuării dezechilibrelor care se perpetuează, de tipul „pungilor concentrării”. Aceste dezechilibre sunt cele care pot împiedica, pe viitor, implementarea unor modele de interacţiune dintre serviciile de angajare publice şi cele private. Perpetuarea acestor dezechilibre arată, de fapt, o situaţie caracterizată de şomaj structural. Aceasta este doar o faţetă a problemei deficitelor de pe piaţa forţei de muncă. România se va confrunta, în viitor, cu schimbări structurale majore în ceea ce priveşte contribuţia ramurilor economice la formarea PIB. Este nevoie de sisteme adecvate care să faciliteze o trecere de la o structură ocupaţională la alta, fără efecte în sensul accentuării dezechilibrelor la nivel ocupaţional. Un asemenea sistem este cel bazat pe dezvoltarea unui parteneriat public – privat în furnizarea de servicii de angajare. Premisele dezvoltării unor parteneriate de acest tip sunt analizate în cele ce urmează. Astfel, sunt analizate tendinţele actuale în ceea ce priveşte serviciile de angajare. TENDINŢE RECENTE ÎN SERVICIILE DE ANGAJARE Putem vorbi despre trei direcţii de analiză a tendinţelor în serviciile de angajare. ● Direcţia de analiză a tendinţelor, din perspectiva serviciilor oferite de agenţiile private. ● Direcţia de analiză a tendinţelor, din perspectiva activităţilor desfăşurate la nivelul departamentelor de resurse umane din organizaţii. ● Direcţia de analiză a tendinţelor, din perspectiva furnizorilor publici de servicii de angajare. 1 Evoluţia ocupaţiilor pe piaţa forţei de muncă din România în perspectiva anului 2010, raport al Ministerului Muncii, Solidarităţii Sociale şi Familiei, Bucureşti, 2006, p. 77. 2 „Analizând în profil regional deficitul cronic, constatăm că Sud-Est-ul se detaşează, în continuare, cu cea mai mare pondere a firmelor cu posturi libere pe care nu reuşesc să le ocupe (6,6%, aproape dublu faţă de media naţională de 3,7%), ce se distribuie destul de omogen pe majoritatea sectoarelor economice pe care le-am identificat ca având probleme în această direcţie: industria prelucrătoare, energia electrică, construcţiile, serviciile şi altele”. Ibidem. 330 ALINA BĂDESCU, CIPRIAN BĂDESCU 3 Direcţia de analiză a tendinţelor, din perspectiva serviciilor oferite de agenţiile private. 3 confirmă o reconfigurare a Ultimele tendinţe în domeniul resurselor umane modelelor de servicii oferite şi, implicit, o reorientare a atenţiei agenţiilor private către outsourcing (subcontractare de activităţi prin externalizare) sau cosourcing (servicii interorganizaţionale mixte: interne – externe). Conceptul de outsourcing în domeniul ocupării forţei de muncă se referă la subcontractarea unei părţi a procesului responsabil cu îndeplinirea funcţiei de management al resurselor umane dintr-o organizaţie. Este vorba despre preluarea de către un actor extern („external service provider”) a unei/unor activităţi specifice departamentului de resurse umane. Cosourcing, în domeniul resurselor umane, descriu acele tipuri de servicii prestate în sistem mixt, ceea ce presupune ca o funcţie dintr-o organizaţie să fie îndeplinită, în cooperare, de către un serviciu (compartiment) intern împreună cu un furnizor extern. Direcţia de analiză a tendinţelor, din perspectiva activităţilor desfăşurate la nivelul departamentelor de resurse umane din organizaţii. Studiul Global HR Transformation 2006 arată că 50% dintre respondenţi, aproape 1 400 organizaţii din Asia, Australia, Europa, America Latină, Noua Zeelandă şi America de Nord (Canada şi SUA) se află în mijlocul unui proces de transformare şi, implicit, activare a funcţiunii strategice a departamentului de resurse umane. Aşadar, sesizăm un proces de regândire a funcţiilor acestui departament, cu un rol în creştere al proceselor strategice în organizaţii, accentul punându-se pe funcţia strategică a leadership-ului. Astfel, ponderea activităţilor orientate pe 4 . dezvoltarea leadership-ului va creşte de la 49% la 52% în următorii ani Direcţia de analiză a tendinţelor, din perspectiva furnizorilor publici de servicii de angajare. Furnizorii publici de servicii de angajare au apărut la sfârşitul secolului al XIX-lea ca răspuns la preocupările guvernelor ţărilor industrializate în ceea ce 5 priveşte spectrul şomajului . Serviciile publice de angajare au constituit un instrument al politicilor guvernamentale în domeniul ocupării, având drept scop reducerea şomajului. Furnizorii publici de servicii de angajare au reuşit, cu timpul, să ocupe o 6 , situaţie datorată rolului primordial al acestora de instrument poziţie privilegiată guvernamental de influenţare a situaţiei de pe piaţa muncii. Liberalizarea economică şi intensificarea procesului de globalizare a pieţelor, la începutul anilor ’90, au dus la o slăbire a poziţiei de monopol a furnizorilor 3 Cf. studiului Global HR Transformation 2006, o sinteză a acestuia fiind disponibilă la: http://www.mercer.com/globalhrtransformation [accesat la data de 13.05.2008]. 4 Cf. Iloviceanu, Robert, Noile tendinţe în HR, Cariere, disponibil la: http://www.cariereonline.ro/index.php/articles/Noile_tendinte_in_HR [accesat la data de 13.05.2008] 5 Cf. Thuy, Phan et al., The Public Employment Service in a Changing Labour Market, International Labour Organization, Geneva, 2001, p. i. 6 Ibid. 4 MODELE DE INTERACŢIUNE PUBLIC – PRIVAT 331 publici, concomitent cu o sporire a rolului furnizorilor privaţi în funcţionarea pieţei 7 . Această piaţă este, astăzi, mai flexibilă, fiind caracterizată de o creştere a muncii ponderii activităţilor pe cont propriu şi a angajărilor part-time, situaţie care duce la 8 o sporire a activităţii de recrutare. Furnizorii publici de servicii de angajare sunt nevoiţi să se adapteze noilor configuraţii de pe piaţa muncii. Procesul de adaptare a serviciilor publice de angajare la noile cerinţe de pe piaţa ocupării presupune însă şi o regândire în plan instituţional. De exemplu, Australia a înlocuit serviciile publice de angajare cu o reţea a locurilor de muncă („job network”), având la bază criterii de competitivitate. Schimbările în plan instituţional, concomitent cu o slăbire a poziţiei de monopol a furnizorilor publici de angajare indică o flexibilizare a acestor tipuri de servicii, fapt care presupune implementarea unor proceduri de monitorizare şi evaluare a eficacităţii şi eficienţei serviciilor de angajare, în acelaşi timp cu o modernizare şi, implicit, transformare a sistemelor informatice, organizaţionale şi de management la nivelul furnizorilor publici. Managerii furnizorilor publici de servicii de angajare sunt nevoiţi să adopte o abordare strategică în ceea ce priveşte activităţile desfăşurate, cu un accent pus pe următoarele tipuri de obiective strategice: ● adoptarea unor principii specifice organizaţiilor, centrate pe strategie („strategy-focused organization”). În acest caz, implementarea unor metode specifice de management al performanţelor, cum ar fi metoda „Balanced Scorecard”, poate contribui la îmbunătăţirea performanţelor proceselor organizaţionale, cu un impact pozitiv asupra îmbunătăţirii calităţii serviciilor de angajare oferite de furnizorii publici. Alte principii care pot fi luate în considerare în cadrul proceselor de îmbunătăţire a calităţii acestor servicii se referă la implementarea managementului calităţii totale („Total Quality Management”). Implementarea cu succes a unei metode de management al performanţelor contribuie la sporirea capacităţilor organizaţionale ale furnizorilor publici de a oferi servicii de angajare de calitate. Sporirea acestor capacităţi poate fi asimilată ideii de acumulare a „punctelor tari”, conform analizei SWOT; ● modernizarea şi extinderea sistemelor informatice şi de comunicare, în vederea îmbunătăţirii proceselor decizionale cu impact indirect asupra calităţii serviciilor de angajare oferite solicitanţilor. Pot fi create, astfel, zone de oportunitate care pot fi denumite, generic, „oportunităţi”, din perspectiva metodei SWOT; ● ajustarea programelor de training şi dezvoltare, în concordanţă cu noile transformări organizaţionale de la nivelul furnizorilor publici. Implementarea unor metode noi manageriale de eficientizare a proceselor organizaţionale presupune o atenţie sporită acordată învăţării organizaţionale. Sporirea eficacităţii canalelor de comunicare la nivelul furnizorilor publici de servicii de angajare capătă importanţă strategică din perspectiva interacţiunilor 7 Ibid. 8 Ibid. 332 ALINA BĂDESCU, CIPRIAN BĂDESCU 5 dintre aceştia şi solicitanţi (persoane aflate în căutarea unui loc de muncă sau organizaţii care caută angajaţi). Am identificat două niveluri de vulnerabilitate în ceea ce priveşte canalele de comunicare: ● Nivelul zonelor vulnerabile intraorganizaţionale, care se regăsesc la nivelul relaţiilor dintre diferite niveluri organizaţionale înlăuntrul frontierelor organizaţionale (furnizorul de servicii publice de angajare poate fi privit ca o reţea de subunităţi inter-conectate care, la rândul lor, oferă, fiecare în parte, acelaşi tip de servicii diverşilor solicitanţi din zone geografice diferite). Acest nivel de vulnerabilitate reprezintă un „punct slab” aferent mediului intern, organizaţional, din perspectiva analizei SWOT. ● Nivelul zonelor vulnerabile interorganizaţionale, care se referă la relaţiile dintre furnizorii publici şi solicitanţi (persoane aflate în căutarea unui loc de muncă, pe de o parte, şi angajatori, pe de altă parte). Ele pot fi privite ca „ameninţări” (specifice situaţiilor de vulnerabilitate prezente în mediul extern), din perspectiva analizei SWOT. MODELE DE INTERACŢIUNE PUBLIC – PRIVAT, ÎN FURNIZAREA DE SERVICII DE ANGAJARE Acest titlu naşte fireasca întrebare: care este modelul prevalent în ceea ce priveşte interacţiunea dintre sistemul public şi cel privat? Să fie el, oare, unul al parteneriatului sau, din contră, unul al competiţiei? Există trei modele de dezvoltare a unui sistem de interacţiune public – privat, şi anume: ● modelul împărtăşirii informaţiei; ● modelul externalizării unei părţi a serviciilor specializate către furnizori privaţi; ● modelul concurenţei. Nu ne propunem să intrăm în detalii în ceea ce priveşte explicarea fiecărui model în parte. Dorim însă o exemplificare a modelelor de dezvoltare a unui sistem public – privat, pornind de la cazurile unor ţări care au implementat diverse forme de interacţiune public – privat în domeniul serviciilor de angajare. Mai întâi însă, dorim să facem câteva precizări conceptuale legate de ideea parteneriatului şi, implicit, de cooperarea dintre actorii publici şi cei privaţi. Aceasta este legată de transformările mecanismelor generatoare de valoare, adăugată odată cu avansul fără precedent al fenomenului internaţionalizării pieţelor, concomitent cu o creştere a permeabilităţii frontierelor firmei. Organizaţia modernă nu mai este un sistem închis, delimitat de frontiere rigide, impermeabile. Globalizarea a adus în prim plan ideea de cooperare între diverse firme, în cadrul procesului de producţie a mărfurilor. Cooperarea presupune, uneori, comunicare intra şi interorganizaţională. Frontierele firmei au fost înlocuite, în ultimele două decenii, de frontiere verticale şi orizontale care 6 MODELE DE INTERACŢIUNE PUBLIC – PRIVAT 333 delimitează procese de producţie şi nu mai cuprind o singură organizaţie, ci o reţea de firme interconectate. Reţeaua nu mai este circumscrisă frontierelor unei singure organizaţii. Firma devine nod al reţelei. Reţeaua devine din ce în ce mai complexă. Marfa devine produsul unui proces înlăuntrul reţelei. Cooperarea dintre firme devine factor hotărâtor în cadrul mecanismelor de generare a valorii adăugate. Iată cum ideea de parteneriat îşi găseşte rădăcinile în noul modus vivendi al organizaţiilor, în care locul firmei este luat de reţeaua de firme inter-conectate. Reconfigurarea spaţiilor de afaceri, ca efect al globalizării pieţelor, indică o sporire a competiţiei. În timp ce furnizorii publici pot fi percepuţi ca având o poziţie privilegiată pe piaţa ocupării, datorită accesului gratuit al solicitanţilor la o serie de servicii, cum ar fi cele de formare profesională, agenţiile private pot fi percepute ca având o mai mare mobilitate pe această piaţă. Furnizorii publici de servicii de angajare pot fi percepuţi, pe de altă parte, ca fiind organizaţii care răspund mai greu nevoilor pieţei, comparativ cu agenţiile private, care pot veni mai uşor în întâmpinarea nevoilor solicitanţilor. Necesitatea dezvoltării parteneriatelor dintre furnizorii publici şi cei privaţi apare tocmai din nevoia unei compensări a „punctelor slabe” ale unui partener, cu „punctele tari” ale celuilalt. Găsirea acelor modalităţi de compensare prin intermediul parteneriatului reprezintă cheia succesului în cadrul procesului de interacţiune dintre sectorul public şi privat. Modalităţile de compensare nu reprezintă altceva decât direcţii strategice de dezvoltare a parteneriatelor public – privat. Compensarea presupune compromisuri (trade-offs) din partea actorilor publici şi privaţi care cooperează. Astfel, furnizorii publici de servicii de angajare pot renunţa la o parte dintre serviciile pe care le prestează, în favoarea actorilor privaţi, prin intermediul externalizării, proces perceput ca având dificultăţi în aplicare, cel puţin din perspectiva sporirii complexităţii comunicării şi, în general, fluxurile de informaţii dintre actorii publici şi cei privaţi sunt percepute ca fiind mai dificil de administrat. Agenţii privaţi îşi pot manifesta reţinerea faţă de o colaborare cu o instituţie publică, aceasta din urmă fiind percepută, deseori, ca un organism rigid, influenţat de politici guvernamentale, care pot suferi modificări, odată cu schimbarea în plan politic. Aşadar, există o serie de constrângeri care pot influenţa în mod negativ procesul de interacţiune public – privat. Pentru a avea o imagine completă asupra beneficiilor dar şi constrângerilor care pot apărea în cazul dezvoltării unor sisteme mixte public – privat în domeniul ocupării, aducem în discuţie câteva exemple ale unor ţări care trec printr-o asemenea experienţă. Aceste exemplificări acoperă practici de interacţiune public – privat în cea ce priveşte furnizarea de servicii de angajare din mai multe state ale lumii. Ele au fost selectate pentru valoarea lor tipologică, dat fiind faptul că locul în care au fost practicate întâi a impus şi denumirea modelului de interacţiune. În consecinţă, toate aceste exemple au calitatea unor modele reprezentative de interacţiune public – privat în domeniul furnizării de servicii de angajare. Le mai putem socoti şi modele exemplare de interacţiune public – privat în practica angajărilor. Dintre acestea, cele mai reprezentative sunt modelele australian, 334 ALINA BĂDESCU, CIPRIAN BĂDESCU 7 britanic şi o sumă de alte modele europene care se disting prin alte variante de combinare public – privat în practica angajărilor. Cele mai multe sisteme create prin interacţiunea public – privat în practica angajărilor au caracter de agenţii de servicii, aşa cum se va vedea în cadrul paragrafelor referitoare la modelele australian şi britanic. Modelul australian Cazul Australiei este unul aparte din perspectiva avantajelor generate de un sistem mixt public – privat în domeniul serviciilor de angajare. Inovaţia sistemului introdus de guvernul australian a constat în crearea unei pieţe de monopol cu bariere joase la intrare sau ieşire de pe această piaţă („obstacle market”) în 9 domeniul serviciilor de plasament finanţate din fonduri publice . Membrii aşa- numitei Job Network sunt agenţii private orientate pe profit ori non-profit, precum şi furnizorul public de servicii de angajare (Employment National) care concurează cu succes în cadrul unui proces naţional de externalizare sau licitare în vederea 10 livrării de servicii pe piaţa muncii . „O altă agenţie guvernamentală denumită Centrelink a fost înfiinţată cu rolul de a examina serviciile de angajare şi plata indemnizaţiilor. O caracteristică unică a reţelei locurilor de muncă (Job Network) este aceea că furnizorii publici de servicii de angajare concurează pe baze egale cu alte agenţii private. Ca urmare, serviciul de brokeraj de locuri de muncă („job brokerage”), livrat iniţial prin intermediul Serviciului de angajare al Commonwealth, a fost externalizat, deşi banca publică de 11 date de pe Internet a fost menţinută ca funcţiune publică a serviciilor de angajare” . „Orice organizaţie cu experienţă în recrutare poate aplica pentru a obţine licenţă în vederea furnizării de servicii în această ţară. (...) Activităţile Reţelei locurilor de muncă (Job Network) erau contractate exclusiv prin intermediul licitaţiilor. Propunerile agenţiilor participante erau evaluate pe baza performanţei, cum ar fi abilitatea acestora de a obţine rezultate pentru cei în căutarea unui loc de muncă, abilitatea acestora de a furniza servicii şi preţ. În anul 2003, procedurile de achiziţie a serviciilor s-au schimbat, în sensul că 60% din muncă era alocată celor mai eficienţi furnizori; dacă performanţa acestora din anul anterior se dovedea a fi satisfăcătoare, aceştia erau reangajaţi, în timp ce restul de 40% era alocat noilor 12 oferte” . Avantajele acestui parteneriat public – privat, în cazul Australiei, cum ar fi orientarea pe rezultat şi concurenţa dintre actorii privaţi, în ceea ce priveşte obţinerea finanţărilor publice, au fost scoase în evidenţă într-un raport din 2002 al 9 Public and Private Employment Services working together: opportunities and challenges, în Spinn, nr. 5, 2005, supliment al FOP – Work Training and Counselling – Anul 4, Nr. 2/2, Ministerul Muncii din Italia, publicaţie bilunară, Roma. 10 Ibid., p. 15–16. 11 Ibid., p. 16. 12 Ibid., p. 16. 8 MODELE DE INTERACŢIUNE PUBLIC – PRIVAT 335 13 Comisiei australiene a productivităţii (Australian Productivity Commission). Sunt, astfel, create condiţiile unei pseudopieţe a forţei de muncă care să ţină cont atât de condiţionalităţile şi, implicit, particularităţile fiecărui tip de partener cât şi de nevoia unei eficienţe sporite în ceea ce priveşte oferirea unor servicii de angajare de calitate. Putem vorbi chiar despre un model australian al parteneriatului dintre furnizorii publici şi cei privaţi de servicii de angajare. Un alt avantaj major al modelului australian este evaluarea participanţilor în sistem funcţie de performanţele acestora pe piaţa forţei de muncă. Cei mai 14 importanţi indicatori de performanţă sunt: 15 ● viteza cu care agenţiile îi plasează pe cei aflaţi în căutarea unui loc de muncă ; ● ponderea forţei de muncă plasate pe termen lung, în totalul utilizatorilor 16 înregistraţi de agenţii ; 17 ● calitatea . Modelul britanic În Marea Britanie, parteneriatul dintre furnizorii publici şi cei privaţi este structurat pe două paliere, în funcţie de gradul de specializare a forţei de muncă, astfel: ● aşa-numitul palier al forţei de muncă având un grad redus de calificare ori semicalificat. Acest palier este dominat de furnizorii publici de servicii de angajare; ● palierul forţei de muncă având un grad ridicat de calificare, dominat fiind de agenţiile private. „Furnizorii publici şi cei privaţi cooperează doar în câteva segmente ale pieţei muncii, cum ar fi schimbul de informaţii în ceea ce priveşte locurile vacante şi 18 aplicanţii pentru un loc de muncă” . Cooperarea dintre furnizorii publici şi cei privaţi are loc şi prin intermediul aşa-numitului Rapid Response Service, în cazul unor concedieri masive datorate unor reduceri de personal sau realocări la nivelul firmelor, prin oferirea de servicii 19 de asistenţă şi consultanţă individuală celor rămaşi fără un loc de muncă . „Obiectivul acestui tip de serviciu este administrarea situaţiilor de criză prin 20 limitarea impactului direct şi indirect asupra comunităţii” . Alte ţări, precum Franţa, Olanda, Belgia, Finlanda, şi-au dezvoltat diferite sisteme de interacţiune între furnizorii publici şi cei privaţi de servicii de angajare, ori parcurg diferite stadii ale tranziţiei, de la un sistem în care furnizorii publici 13 Cf. Public and Private Employment Services working together: opportunities and challenges, op. cit. 14 Ibid., p. 17. 15 Ibid., p. 17. 16 Ibid., p. 17. 17 Ibid., p. 17. 18 Ibid., p. 18–19. 19 Ibid., p. 19. 20 Ibid., p. 19. 336 ALINA BĂDESCU, CIPRIAN BĂDESCU 9 ocupă o poziţie privilegiată pe piaţă, către unul caracterizat prin existenţa unor forme de interacţiune între agenţiile publice şi cele private. Rămân, totuşi, întrebări, cum ar fi: ● când vorbim despre externalizare privită ca modalitate de interacţiune între sectorul public şi privat, ce avem de gând să externalizăm? Ce activităţi pot fi externalizate către agenţiile private? Ce activităţi urmează a fi menţinute „in-house” de către furnizorii publici? ● care sunt costurile implementării unui sistem de licitare? Există cazul Australiei, unde prima cerere de oferte a presupus un an de pregătire, costul a fost de 10 milioane dolari australieni şi a presupus angajarea a 200 de oameni pentru 21 evaluare, pe o perioadă de 3 luni ; ● care este configuraţia sistemului de interacţiune dintre sectorul public şi privat? Este vorba despre o nouă organizaţie cu un nou statut, sau o reţea mai 22 flexibilă de agenţii? ● există un interes real din partea sectorului privat? Este ştiut cazul Australiei, unde două agenţii private lider la nivel mondial, Adecco şi Manpower, nu s-au implicat în sistemul mixt public – privat. În schimb, Randstadt, firmă lider pe piaţa olandeză, participă într-un asemenea sistem, însă este singurul actor-cheie din domeniul privat; ● putem vorbi despre o sporire a transparenţei pieţei muncii în spaţiul european ca efect al schimbărilor tehnologice? Unii specialişti vorbesc chiar despre o transformare a configuraţiei pieţei caracterizată prin influenţa sistemelor on-line: „Ne 23 îndreptăm, probabil, către o situaţie caracterizată de o piaţă virtuală a muncii (…)” . În Strategia europeană asupra angajării (European Employment Strategy) este menţionată platforma de mobilitate a locurilor de muncă („Job Mobility Platform”), unde vor fi disponibile locuri de muncă atât în cadrul serviciilor publice de angajare cât şi al celor private. Putem vorbi, aşadar, despre dezvoltarea unor sisteme de interacţiune în cadrul serviciilor de angajare public şi privat, având drept punct de plecare implementarea unor sisteme informaţionale la nivel european. PUNCTE SLABE ALE MODELULUI DE INTERACŢIUNE PUBLIC – PRIVAT Elemente de concurenţă prezente în livrarea serviciului. Pot exista temeri că împărtăşirea informaţiilor privind bazele de date cu angajatorii potenţiali, dar şi cu solicitanţii de locuri de muncă poate eroda potenţialul de câştig din plasarea forţei de muncă. Astfel, informaţii cu potenţial de câştig pot ajunge la competitori (actori privaţi). Asimetria informaţiei, un alt punct slab al modelului de interacţiune public – privat, este o caracteristică a sistemelor decizionale în care sunt implicaţi atât actori 21 Ibid., p. 29. 22 Ibid., p. 29. 23 Ibid., p. 43–44. 10 MODELE DE INTERACŢIUNE PUBLIC – PRIVAT 337 publici cât şi privaţi. Asimetria informaţiei apare cel puţin în situaţia proceselor de selecţie adversă. Iată un exemplu care reliefează acest fapt: furnizorul public de servicii de angajare decide să externalizeze o parte din serviciile prestate către un furnizor privat. Acesta din urmă se implică în procesul de plasare a forţei de muncă în calitatea sa de agent al furnizorului public, însă nu dezvăluie toate informaţiile de care dispune în legătură cu un post pe care îl intermediază, crezând, astfel, că poate obţine un beneficiu superior dintr-o intermediere alternativă. Apare, astfel, o situaţie de informaţie asimetrică. Efectul cel mai pregnant al dezvoltării unor parteneriate între furnizorii publici şi cei privaţi este, probabil, cel al costurilor de tranzacţionare. Tranziţia de la un sistem controlat de autorităţi guvernamentale către unul bazat pe interacţiunea dintre sectorul public şi cel privat, în domeniul serviciilor de angajare, a presupus un efort financiar important. Amintim, aici, doar cazul Australiei, unde prima solicitare de oferte a costat 10 milioane de dolari australieni. Un alt aspect sensibil al sistemului bazat pe interacţiunea public – privat este acela al guvernanţei, element esenţial din perspectiva complexităţii unui asemenea sistem. Trecerea de la un sistem dominat de furnizorii publici în domeniul ocupării către unul în care sunt implicaţi şi agenţii private necesită existenţa unui ansamblu coerent de reguli, procese şi comportamente care influenţează modul în care este exercitat managementul noului sistem. PUNCTE TARI ALE MODELULUI DE INTERACŢIUNE PUBLIC – PRIVAT Modelul de interacţiune public – privat promovat de Australia şi Olanda este unul concurenţial, având la bază proceduri de licitare. Un aşa-numit „punct tare” al acestui model este acela că facilitează „îmbunătăţirea eficienţei şi eficacităţii şi, astfel, reactivitatea furnizorilor de servicii precum şi libertatea de alegere a (…) 24 celor aflaţi în căutarea unui loc de muncă” . Un alt avantaj al acestui model este acela că beneficiarii pot apela la servicii oferite de agenţiile private, care au la bază un sistem mult mai flexibil, comparativ cu cel public. În final, beneficiarii serviciilor de angajare au mai multe alternative la angajare. Un sistem concurenţial creează oportunităţi de inovare şi diversificare a serviciilor la costuri reduse. EVALUAREA INTERACŢIUNILOR PUBLIC – PRIVAT ÎN SERVICIILE DE ANGAJARE Modelul indicat în cazul evaluării interacţiunilor public – privat este cel al managementului performanţelor. Implementarea unui sistem de cooperare dintre sistemul public şi cel privat necesită un efort considerabil, din perspectiva resurselor necesare evaluării performanţelor. Tranziţia de la un sistem controlat 24 Ibid., p. 12. 338 ALINA BĂDESCU, CIPRIAN BĂDESCU 11 exclusiv prin pârghii guvernamentale către unul cu un grad mai înalt de complexitate, care implică atât actori publici, cât şi privaţi, presupune implementarea unor sisteme care să răspundă nevoilor de eficientizare a serviciilor de angajare. Acest tip de servicii nu mai este un apanaj exclusiv al furnizorului public. Apar noi actori, cum sunt agenţiile private, iar implicarea acestora într-un sistem de cooperare cu actorul public poate duce la o creştere a costurilor, aşa cum s-a întâmplat în cazul Australiei. Amintim, aici, două dintre sistemele potenţiale de management al performanţelor, în cazul evaluării interacţiunilor public – privat. Unul ar fi cel al managementului prin obiective („Management by Objectives” – MBO). Altul ar fi metoda „Balanced Scorecard”. Ambele sisteme de management al performanţelor au în comun cel puţin o caracteristică, şi anume, centrarea pe obiective. Nu intrăm în detaliu asupra particularităţilor unuia sau altuia dintre cele două sisteme, însă dorim să evidenţiem importanţa strategică pe care o are tranziţia de la un sistem dominat de un furnizor public la unul al parteneriatului public – privat. BIBLIOGRAFIE 1. Thuy, P. et al., The Public Employment Service in a Changing Labour Market, Geneva, International Labour Organization, 2001. 2. Evoluţia ocupaţiilor pe piaţa forţei de muncă din România în perspectiva anului 2010, raport al Ministerului Muncii, Solidarităţii Sociale şi Familiei, Bucureşti, 2006. 3. Public and Private Employment Services working together: opportunities and challenges, în „Spinn”, nr. 5, 2005, supliment al FOP – Work Training and Counselling – Anul 4, Nr. 2/2, Ministerul Muncii din Italia, Roma. uccesful implementation of private – public interaction patterns regarding the providing of services is a challenge for S nowadays organizations. The advance of globalization in the same time with increasing the permeabilities of organizational boundaries induces a change of value-added generating processes. Therefore, the production processes of goods and services, including the employment services, are not any longer limited to a single organization, but to some networks of interconnected organizations. These networks describe the new architecture of organizational processes, the organizations being nodes of these networks. Private – public interaction patterns in providing employment services are examples of rethinking the generating processes of such services. The implementation of such patterns may represent a beginning in crafting a new inter-organizational process regarding the employment services where public, as well as private actors, become nodes of a new network. Keywords: employment services, public employment services (PESs), employment deficit pocket, outsourcing, co-sourcing, public – private interaction patterns, Australian pattern, British pattern, strengths and weaknesses. 